Kerf só ŉ pad in die koffiebedryf uitHeavenly Coffees is in Centurion geleë. (Foto: Japie van Reenen Photography) Op enige fees- of vlooimarkterrein, of by plekke waar talle mense byeenkom soos sportgeleenthede en winkelsentrums, kan jy altyd van een ding seker wees – die handelaar wat die koffie verkoop, lag al die pad bank toe. Koffie word nou wel in die volksmond as boeretroos geken, maar dit is een geur wat oor die wêreld heen passie en kreatiwiteit ontlok. Vir sommige koffieliefhebbers, soos Francois en Elsabé Dreyer van Heavenly Coffees in Centurion, is koffie meer as net ŉ passie – dit is ŉ leefstyl. Wat in 2012 as kleinsakeonderneming in die Dreyers se eetkamer begin het, is vandag ŉ onderneming wat bone, masjiene en ŉ wye verskeidenheid van bybehore verkoop. Daar is ook ŉ koffiewinkel op die winkel se perseel in Centurion, waar heerlike koffie saam met vars tuisgebak en Belgiese wafels of ligte etes bedien word. Heavenly Coffees spog ook met ŉ aparte fabriek waar ŉ gedugte span die koffie rooster, maal en verpak vir grootmaatverkope. Heavenly Coffees spog ook met ŉ aparte fabriek waar ŉ gedugte span die koffie rooster, maal en verpak vir grootmaatverkope. “Waar ons begin het met ŉ 1 kg-rooster, gebruik ons nou ŉ 15 kg-rooster met die kapasiteit om tonne koffie per maand te rooster,” sê die Dreyers. Die Dreyers, wat klein begin het, het nie geskroom om ŉ droom na te jaag en ŉ passie in ŉ bron van inkomste te omskep nie. “Ons het as ŉ man-en-vrou-duo begin, maar ons oudste dogter is nou voltyds een van ons werknemers en bestuur die maatskappy se vervaardiging, groothandel- en aanlyn bestellings. “Ons het tans agt voltydse werknemers, buiten die familielede.” Die Dreyers het die volgende raad vir passievolle koffieliefhebbers wat ook ŉ paadjie in die koffiebedryf wil uitkerf: Besoek Heavenly Coffees se Facebook-blad hier.